Ysterklipklavier

‘n Ysterklipklavier is ‘n musiekinstrument wat deur ou beskawings in Suider-Afrika gebruik is.

Oermense van Sutherland en omstreke het geweet dat ‘n mooi klank voortgebring word as met ‘n klein stukkie ysterklip op ‘n groot stuk ysterklip (‘n doleriet van die Karoo) geslaan word.

In koppies in die Karoo word nou nog sulke groot “klaviere”  aangetref. Meesal het ‘n paar mense saam die klavier daar bespeel, want dit was te swaar om te skuif. Daar kan aanvaar word dat die klanke voortgebring uit hierdie slaginstrument deel van ‘n diep spirituele belewing van die vroegste beskawings in hierdie landstreke was. Dalk kan dit vergelyk word met die Boesmantekeninge wat ook deel was ‘n van geestelike ervaring.

Lees ook
Bostelegrafie
Lys van musiekinstrumente

Bibliografie
 Bestee Chelsea-geld eerder aan bewaring. In: Praat Saam. Die Burger, 27 Mei 2025
 van Zyl, Ané: ‘Klipklavier’ gaan weerklink by die Karoo-tuin op Chelsea-blommeskou. Netwerk24.com/netwerk24/nuus/aktueel/klipklavier-gaan-weerklink-by-karoo-tuin-op-chelsea-blommeskou-20250502

Kategorie: Slaginstrumente